- สำเนา -

รายงานการประชุมสภาองค์การบริหารส่วนตำบลวังชมภู

สมัยวิสามัญ ครั้งที่ 1 ประจำปี 2563

วันที่ 6 มีนาคม พ.ศ. 2563

ณ หอประชุมองค์การบริหารส่วนตำบลวังชมภู

**.......................................**

ผู้มาประชุม

|  |  |  |  |
| --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายทวี บุญน้อย | ประธานสภา อบต. | ทวี บุญน้อย |
| 2 | นายถนอม ยศรุ่งเรือง | รองประธานสภา อบต. | ถนอม ยศรุ่งเรือง |
| 3 | นายมนูญ ชาลเดช | เลขานุการสภา อบต. | มนูญ ชาลเดช |
| 4 | นายจรูญ เทินสเกตุ | สมาชิกสภา อบต. | จรูญ เทินสเกตุ |
| 5 | นายวิชัย กัลยาประสิทธิ์ | สมาชิกสภา อบต. | วิชัย กัลยาประสิทธิ์ |
| 6 | นายสวรรค์ ดานชัยภูมิ | สมาชิกสภา อบต. | สวรรค์ ดานชัยภูมิ |
| 7 | นายกรวิชญ์ ทองมาตา | สมาชิกสภา อบต. | กรวิชญ์ ทองมาตา |
| 8 | นายพูลทรัพย์ ปัตตะเน | สมาชิกสภา อบต. | พูลทรัพย์ ปัตตะเน |
| 9 | นายสมคิด คงชัยภูมิ | สมาชิกสภา อบต. | สมคิด คงชัยภูมิ |
| 10 | นายเฉลียว ยศรุ่งเรือง | สมาชิกสภา อบต. | เฉลียว ยศรุ่งเรือง |
| 11 | นางอมรรัตน์ คงแสง | สมาชิกสภา อบต. | อมรรัตน์ คงแสง |
| 12 | นายชัยยัญ โอปาก | สมาชิกสภา อบต. | ชัยยัญ โอปาก |
| 13 | นายโชติ เพชรน่วม | สมาชิกสภา อบต. | โชติ เพชรน่วม |
| 14 | นายสนิท ละลี | สมาชิกสภา อบต. | สนิท ละลี |
| 15 | นายนิสัน ดงไม้ | สมาชิกสภา อบต. | นิสัน ดงไม้ |
| 16 | นายยอดชาย คุณวันดี | สมาชิกสภา อบต. | ยอดชาย คุณวันดี |
| 17 | นายสำรวย ทวีพร | สมาชิกสภา อบต. | สำรวย ทวีพร |
| 18 | นางอรพิน ชุมปัญญา | สมาชิกสภา อบต. | อรพิน ชุมปัญญา |
| 19 | นายบุญทัน ดีวิเศษ | สมาชิกสภา อบต. | ลากิจ |
| 20 | นางสาวมะลิวัลย์ คำมีหมื่น | สมาชิกสภา อบต. | ลากิจ |
| 21 | นายบุญมี จากนอก | สมาชิกสภา อบต. | บุญมี จากนอก |
| 22 | นายสำอางค์ โทแก้ว | สมาชิกสภา อบต. | สำอางค์ โทแก้ว |

ผู้ไม่มาประชุม

นายบุญทัน ดีวิเศษ **ลากิจ**

นางสาวมะลิวัลย์ คำมีหมื่น **ลากิจ**

ผู้เข้าร่วมประชุม

**1. นายถนอม วายุพล นายก อบต. วังชมภู**

2. นายสุริโย มานะสุวรรณศรี รองนายก อบต.

3. นายพิชัย ชัยมาตร์ รองนายก อบต.

4. นายเจริญ สุโพธิ์อามาตย์ เลขานุการ นายก อบต.

5. นายวินัย เม่ากลาง เจ้าพนักงานป้องกันและบรรเทาสาธารณภัย

6. นางสาวปรางมาศ ห่อสมบัติ นักวิเคราะห์นโยบายและแผน

7.นางสาวอรอุมา สินชัย ผู้ช่วยเจ้าพนักงานธุรการ

**เริ่มประชุมเวลา 09:30 น.**

เมื่อสมาชิกสภา อบต.วังชมภูมาถึงที่ประชุมโดยพร้อมเพรียงกันแล้ว เลขานุการสภา อบต.วังชมภู เชิญเข้าห้องประชุมโดยประธานในที่ประชุม นายทวี บุญน้อย ประธานสภา อบต.วังชมภูกล่าวเปิดประชุมตามระเบียบวาระการประชุมต่อไปนี้

**ระเบียบวาระที่ 1 เรื่องประธานแจ้งให้ที่ประชุมทราบ**

ประธานสภาฯ วันนี้ก็เป็นการขอเปิดประชุมสมัยวิสามัญครั้งที่ 1 ประจำปี 2563 ซึ่งมีการเร่งด่วนที่จะต้องปรึกษาหารือกับท่านสมาชิกเกี่ยวกับเรื่องการจัดอบรมชุดปฏิบัติการจิตอาสาเพื่อให้เป็นไปตามนโยบายและตอบสนองของภาครัฐจึงได้ขอเปิดประชุมสภาสมัยวิสามัญขึ้นในวันนี้

**ระเบียบวาระที่ 2 เรื่องรับรองรายงานการประชุมครั้งที่แล้ว**

รายงานการประชุมสภาสมัยสามัญที่ 1 ประจำปี 2563

ประธานสภาฯ มีสมาชิกท่านใดสงสัยหรืออยากจะแก้ไขเปลี่ยนแปลงรายงานการประชุมครั้งที่แล้วหรือไม่ ถ้ามีโปรดยกมือ

ที่ประชุม รับรอง

**ระเบียบวาระที่ 3 เรื่องกระทู้ถาม**

ไม่มี

**ระเบียบวาระที่ 4** เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ

ที่ประชุม ไม่มี

**ระเบียบวาระที่ 5** เรื่องเสนอเพื่อพิจารณา

ประธานสภา ฯ เรื่องพิจารณาแผนฉบับเพิ่มเติม 2561-2565 เพิ่มเติมฉบับที่ 2 ประจำปีงบประมาณ 2562 เรื่องโครงการฝึกอบรมชุดปฏิบัติการจิตอาสาภัยพิบัติประจำตำบลวังชมภู ก่อนอื่นขอเรียนเชิญท่านนายกได้นำเสนอให้กับท่านสมาชิกได้รับทราบ ขอกราบเรียนเชิญ

นายถนอม วายุพล กราบเรียนประธานสภาที่เคารพและท่าสมาชิกสภาที่ทรงเกียรติทุกท่าน ตามที่องค์การบริหารส่วนตำบลวังชมภูได้ทบทวนพิจารณาแผนพัฒนาท้องถิ่น พ.ศ. 2561- 2565 ซึงได้พิจารณาอนุมัติและประกาศใช้เมื่อวันที่ 15 มิถุนายน 2562 เนื่องจากมีโครงการพัฒนาที่มีความจำเป็นต่อการพัฒนาท้องถิ่นไม่ได้บรรจุลงในแผนพัฒนาท้องถิ่นเพื่อประโยชน์ในการพัฒนาท้องถิ่นองค์การบริหารส่วนตำบลวังชมภูจึงดำเนินการเพิ่มเติมแผนพัฒนาท้องถิ่นเพื่อนำมาเป็นกรอบในการจัดทำแผนพัฒนางบประมาณประจำปีและงบประมาณการจ่ายขาดเงินสะสมในช่วงปฏิบัติของแผนเพื่อให้เป็นไปตามระเบียบของกระทรวงมหาดไทยว่าด้วยการจัดทำแผนพัฒนาท้องถิ่น 2548 แก้ไขและเพิ่มเติมถึง ฉบับที่ 3 พ.ศ. 2561 ฉบับที่ 4 ข้อที่ 22 องค์การบริหารส่วนตำบลวังชมภูได้ดำเนินการตามแผนพัฒนาท้องถิ่น พ.ศ. 2561-2565 เพิ่มเติมฉบับที่ 3 ประจำปีงบประมาณ 2563 ขึ้น องค์การบริหารส่วนตำบลวังชมภูหวังเป็นอย่างยิ่งว่าแผนพัฒนาท้องถิ่น พ.ศ.2561- พ.ศ. 2565 เพิ่มเติมฉบับที่ 3 ประจำปีงบประมาณ 2563 จะมีความคล่องตัวมากขึ้นมีประสิทธิภาพมากขึ้นสามารภทำนโยบาลและข้อสั่งการของกระทรวงมหาดไทย นำไปปฏิบัติได้อย่างรวดเร็วและแก้ไขปัญหาของพ่อแม่พี่น้องประชาชนได้อย่างมีประสิทธิภาพแก่ท้องถิ่น ต่อการพัฒนาที่ยั่งยืนอีกต่อไป ระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ. 2548 แก้ไขเพิ่มเติมฉบับที่ 2 พ.ศ. 2561 หมวดที่ 4 การแก้ไขหรือการเพิ่มเติมเปลี่ยนแปลงพัฒนาแผนข้อที่ 21 การแก้ไขแผนพัฒนาเป็นอำนาจของผู้บริหารองค์กรปกครองส่วนท้องถิ่น ข้อที่ 22 เพื่อประโยชน์ของประชาชนในการเพิ่มเติมแผนพัฒนาท้องถิ่นให้กับท้องถิ่นดำเนินการตามขั้นตอนดังนี้ คณะกรรมการพัฒนาแผน คณะอนุกรรมการจัดทำแผนพัฒนาท้องถิ่นอำนาจที่พัฒนาท้องถิ่นพร้อมเหตุผลความจำเป็นเสมอ คณะกรรมการพิจารณาแผน 2 คณะกรรมการพัฒนาแผนพัฒนาท้องถิ่น ประชาคมพัฒนาท้องถิ่นร่างแผนพัฒนาเพิ่มเติมสำหรับองค์การบริหารส่วนตำบลให้ส่งร่างแผนพัฒนาตำบลให้สภาพิจารณาตามมาตรา 46 พระราชบัญญัติสภาตำบล 2537 เมื่อแผนพัฒนาท้องถิ่นได้รับความเห็นชอบแล้วส่งให้ผู้บริหารท้องถิ่นพร้อมประกาศให้ประชาชนทราบอย่างเปิดเผย ไม่น้อยกว่า 30 วัน ข้อที่ 12 วรรค 2 กรณีมีการเปลี่ยนแปลงเพิ่มแผนพัฒนาท้องถิ่นเกี่ยวกับพระราชดำริ พระราชพิธี นโยบาลรัฐบาลและกระทรวงมหาดไทยให้เป็นอำนาจของผู้บริหารท้องถิ่นสำหรับองค์กรปกครองส่วนท้องถิ่นได้ส่งแผนพัฒนาท้องถิ่นพิจารณาตามมาตรา 46 แห่งพระราชบัญญัติสภาองค์การบริหารส่วนตำบล พ.ศ. 2537 และเพื่อแผนพัฒนาท้องถิ่นเปลี่ยนแปลงเพิ่มเติม ได้รับความเห็นชอบให้ติดประกาศให้ประชาชนได้รับทราบอย่างเปิดเผยไม่น้อยกว่า 30 วัน นับตั้งวันที่ได้รับความเห็นชอบการเปลี่ยนแปลงแผนพัฒนาดังกล่าว ของเราจะใช้ข้อ 22 วรรค 2 แผนตัวนี้เป็นแผนนโยบายเร่งด่วนซึ่งเราไม่ได้บรรจุลงในแผนและเป็นการสั่งการของกระทรวงมหาดไทยให้เราฝึกอบรมจิตอาสาภัยพิบัติเมื่อมีเหตุการภัยพิบัติจะได้พร้อมในการเข้าไปช่วยเหลือโดยจะได้ส่งผู้ที่จะไปเข้าร่วมอบรมในครั้งนี้ จำนวน 50 คน ด้วยกันโดยตั้งงบประมาณไว้ในการอบรมเกี่ยวกับภัยพิบัติเป็นจำนวนเงิน 150,000 บาท ร้อยทั้งร้อยประชาชนชาวตำบลวังชมภูของเราส่วนใหญ่จะได้รับผลกระทบจากภัยพิบัติที่เกิดขึ้น ดังนั้นเราจึงเป็นที่จะต้องมีการฝึกอบรมจิตอาสาภัยพิบัติเพื่อเป็นการเตรียมความพร้อมในการเข้าช่วยเมื่อเกิดภัยพิบัติได้ จึงเรียนให้สภาได้รับทราบเพื่อพิจารณาเห็นชอบอีกต่อไป

ประธานสภาฯ นี้ก็เป็นข้อมูลในเบื้องต้นที่ท่านนายกได้นำเสนอให้ที่ประชุมได้รับทราบ

เกี่ยวกับขอบรรจุโครงการอบรมจิตอาสาเข้าไปในแผนให้สภาได้พิจารณาเห็นชอบเพื่อจะได้นำชุดจิตอาสาภัยพิบัติเข้าร่วมอบรมเพื่อเป็นการเตรียมความพร้อมในการเข้าช่วยเหลือเมื่อเกิดภัยพิบัติได้อย่างท่วงทีและทันเหตุการณ์ มีสมาชิกท่านใดสงสัยที่จะสอบถามหรือไม่เกี่ยวกับโครงการฝึกอบรมจิตอาสาภัยพิบัติเข้าบรรจุไว้ในแผนเพื่อพิจารณาลงมติเห็นชอบนำไปใช้อีกต่อไป ก็ขอเชิญสอบถามได้เลย ถ้าไม่มีสมาชิกท่านใดสงสัยที่จะสอบถามอีก ต่อไปก็จะขอมติที่ประชุมเลยนะครับ

มีสมาชิกท่านใดเห็นด้วยกับญัตติที่คณะผู้บริหารได้นำเสนอโปรด ยกมือ

มติที่ประชุม เห็นด้วย 19 เสียง

ไม่เห็นด้วย - เสียง

งดออกเสียง 1 เสียง

ลากิจ 2 เสียง

ประธานสภา ฯ ก็เป็นอันว่าสมาชิกมีมติเห็นชอบกับญัตติที่คณะผู้บริหารได้นำเสนอมา

มีสมาชิกท่านใดสงสัยหรืออยากอภิปรายหรือไม่ ถ้ามีก็เรียนเชิญครับ

นายสนิท ละลี เรียนประธานสภาที่เคารพและท่านสมาชิกผู้ทรงเกียรติทุกท่าน กระผม นายสนิท ละลี สมาชิก อบต. หมู่ที่ 7 บ้านโนนตูมผมอยากจะเรียนถามว่าได้กำหนดไหม ว่าจิตอาสาภัยพิบัติเอาหมู่บ้านละกี่คนเพราะงบประมาณเพื่อให้จิตอาสาได้เข้าร่วมอบรมไว้เยอะพอสมควร ก็คือใช้งบ 150,000 บาท กำหนดผู้เข้าร่วมอบรม 50 คน จะไปครบทั้ง 50 หรือไม่ อย่างไร

นายเฉลียว ยศรุ่งเรือง เรียนประธานสภาที่เคารพและท่านสมาชิกผู้ทรงเกียรติทุกท่าน ผมอยากทราบว่าเราจะพอมีข้อมูลจิตอาสาภัยพิบัติของแต่ละหมู่บ้านว่ามีกี่คน ใครบ้าง ชื่อว่าอย่างไร ถ้ามีข้อมูลก็อยากจะให้แจ้งให้ที่ประชุมได้รับทราบเพื่อจะได้ไปแจ้งเตือนให้กับผู้ที่จะเข้าร่วมอบรม ได้เตรียมตัวเตรียมความพร้อมที่จะเดินทางไปอบรมในครั้งนี้ ให้ได้รับทราบล่วงหน้าก่อน

ประธานสภา ฯ ขอเรียนเชิญป้องกันซึ่งเป็นผู้ที่มีความเกี่ยวข้องกับการฝึกอบรมภัยพิบัติในครั้งนี้ ได้ตอบข้อสงสัยของท่านสมาชิกที่ได้ซักถามมา

นายวินัย เม่ากลาง เรียนประธานสภาที่เคารพและท่านสมาชิกผู้ทรงเกียรติทุกท่าน ผมขออนุญาตินำเสนอข้อมูลในเบื้องต้นเกี่ยวกับการฝึกอบรมกิจอาสาภัยพิบัติได้แจ้งรายชื่อเข้าในระบบ 30 เป็นที่เรียบร้อยแล้วตั้งแต่เดือนธันวาคม 2562 เป็นที่เรียบร้อยแล้ว คนที่ไม่ใช่จิตอาสาไม่สามารถเข้าร่วมอบรมโครงการนี้ได้ เราจะอบรมพร้อมกันทั้ง 5 ตำบลด้วยกัน จึงขอนำเรียนให้ที่ประชุมได้รับทราบแต่เพียงเท่านี้

ประธานสภา

นี้ก็เป็นข้อมูลเกี่ยวกับจิตอาสาภัยพิบัติที่ทางฝ่ายป้องกันได้นำเสนอให้ที่ประชุมรับทราบและผมก็ขอให้ทางป้องกันได้นำรายชื่อจิตอาสาภัยพิบัติของแต่ละหมู่บ้านได้ส่งให้กับท่านสมาชิกได้รับทราบเพื่อจะได้นำไปแจ้งให้กับจิตอาสาภัยพิบัติที่มีรายชื่อในหมู่บ้านของตนเองได้รับทราบ มีท่านสมาชิกท่านใดสงสัยที่จะสอบถามอีกหรือไม่ ถ้าไม่มีก็ขอมติที่ประชุมครับ สมาชิกท่านใดเห็นด้วยกับแผนพัฒนาท้องถิ่นที่คณะผู้บริหารได้ เสนอญัตติให้สภาได้รับทราบแล้วยกมือขึ้น

มติที่ประชุม เห็นด้วย 18 เสียง

ไม่เห็นด้วย - เสียง

งดออกเสียง 2 เสียง

ลากิจ 2 เสียง

**ระเบียบวาระที่ 5** เรื่องอื่น ๆ

ประธานสภาฯ ในเรื่องอื่นๆ มีสมาชิกท่านใดสงสัยที่จะสอบถามหรือว่ามีเรื่องที่จะ

หรือนำเสนออีกหรือไม่

ก็ต้องขอขอบคุณท่านนายก คณะผู้บริหาร ท่านสมาชิกผู้ทรงเกียรติและ

เจ้าหน้าที่ผู้ที่มีส่วนเกี่ยวข้องเข้าร่วมประชุมสภาในวันนี้ จนเสร็จลุล่วงไป

ด้วยดี ขอปิดประชุม

ปิดประชุม เวลา 16.30 น.

(ลงชื่อ) มนูญ ชาลเดช ผู้บันทึกรายงานการประชุม

(นายมนูญ ชาลเดช)

เลขานุการสภาองค์การบริหารส่วนตำบลวังชมภู

ลงชื่อ.........................................ประธานคณะกรรมการตรวจรายงานการประชุม

(นายสำอางค์ โทแก้ว)

ลงชื่อ.........................................คณะกรรมการตรวจรายงานการประชุม

(นายชัยยัญ โอปาก)

ลงชื่อ.........................................เลขาคณะกรรมการตรวจรายงานการประชุม

(นางอมรรัตน์ คงแสง)

สภาองค์การบริหารส่วนตำบลวังชมภู ได้มีมติเห็นชอบรายงานการประชุมครั้งที่แล้ว สมัยประชุมสมัยวิสามัญที่ ครั้งที่1 เมื่อวันที่ 6 มีนาคม พ.ศ. 2563 ประธานสภาองค์การบริหารส่วนตำบลวังชมภูจึงได้ลงลายมือชื่อไว้เป็นสำคัญ

(ลงชื่อ).................................... ผู้รับรองรายงานการประชุม

(นายทวี บุญน้อย)

ประธานสภาองค์การบริหารส่วนตำบลวังชมภู